钦定古今图书集成/明伦汇编/氏族典/第628卷 > 《郑樵通志》 > 霍里子高
## 钦定古今图书集成/明伦汇编/氏族典/第628卷 > 《郑樵通志》 > 霍里子高

按《尚友录》：子高，朝鲜人。晨起刺船，见一白首狂夫，被
发携壶，乱流而渡。其妻止之不及，遂溺死。妻乃携箜
篌鼓之，歌曰：“公无渡河，公终渡河，公压而死，当奈公
何？”音甚凄切，曲终，亦投河死。子高还，以其声语妻丽
玉，丽玉伤之，引箜篌写其声，为《箜篌引》。

郑樵《通志》。